title: Komisjoni Rakendusmäärus (EL) 2020/194, 12. veebruar 2020, millega kehtestatakse nõukogu määruse (EL) nr 904/2010 üksikasjalikud rakenduseeskirjad seoses erikorraga, mida kohaldatakse maksukohustuslaste suhtes, kes osutavad teenuseid mittemaksukohustuslastele, tegelevad kaupade kaugmüügiga ja teatavate riigisiseste kaubatarnetega

text:
                  13.2.2020

                  ET

                  Euroopa Liidu Teataja

                  L 40/114

         KOMISJONI RAKENDUSMÄÄRUS (EL) 2020/194,
         12. veebruar 2020,
         millega kehtestatakse nõukogu määruse (EL) nr 904/2010 üksikasjalikud rakenduseeskirjad seoses erikorraga, mida kohaldatakse maksukohustuslaste suhtes, kes osutavad teenuseid mittemaksukohustuslastele, tegelevad kaupade kaugmüügiga ja teatavate riigisiseste kaubatarnetega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. oktoobri 2010. aasta määrust (EL) nr 904/2010 halduskoostöö ning maksupettuste vastase võitluse kohta käibemaksu valdkonnas, (1) eriti selle artikli 47l punkte a ja b,
         ning arvestades järgmist:

                     (1)

                     Nõukogu direktiivi 2006/112/EÜ (2) XII jaotise 6. peatükki, millega nähakse ette erikorrad teatavaid teenuseid osutavatele maksukohustuslastele, on muudetud nõukogu direktiividega (EL) 2017/2455 (3) ja (EL) 2019/1995, (4) et erikordasid laiendada. Nende kahe muutmisdirektiivi järgimiseks vajalikke meetmeid kohaldatakse alates 1. jaanuarist 2021.

                     (2)

                     Määrusega (EL) nr 904/2010 on kehtestatud eeskirjad halduskoostöö ning maksupettuste vastase võitluse kohta käibemaksu valdkonnas. Kõnealuse määruse artiklites 47b, 47c, 47d ja 47e käsitletakse direktiivi 2006/112/EÜ XII jaotise 6. peatükis sätestatud erikordadega seotud teatava teabe vahetamist. Eelkõige nähakse nende artiklitega ette registreerimisandmete ja käibedeklaratsiooni andmete vahetamine ning nende andmete mis tahes hilisemate muudatuste vahetamine. Neid artikleid kohaldatakse alates 1. jaanuarist 2021.

                     (3)

                     Selleks et neis artiklites osutatud teabevahetus oleks ühetaoline, on vaja vastu võtta sellise teabevahetuse, sealhulgas ühise elektroonilise sõnumi tehnilised üksikasjad. See võimaldaks ka tehnilisi ja funktsionaalseid kirjeldusi ühtselt arendada, kuna need põhineksid reguleeritud raamistikul.

                     (4)

                     Samuti tuleks viivitamata ja ühtselt vahetada teatavat teavet näiteks maksuvabastuse kasutamise vabatahtlik lõpetamine või registreerimisliikmesriigi muutmine, et liikmesriigid saaksid jälgida erikordade nõuetekohast rakendamist ja võidelda maksupettuse vastu. Selleks tuleks ette näha sellise teabevahetuse ühtne kord.

                     (5)

                     Selleks et maksukohustuslaste halduskoormus oleks võimalikult väike, on vaja kehtestada elektroonilise liidese jaoks teatavad nõuded, mis lihtsustavad maksukohustuslastel registreerimisandmete ja käibedeklaratsioonide esitamist. Liikmesriike ei tohiks takistada kehtestamast täiendavaid lisafunktsioone, et halduskoormust veelgi vähendada.

                     (6)

                     On vaja selgitada, millist konkreetset teavet tuleb esitada juhul, kui erikorra alla kuuluvaid tarneid teataval ajavahemikul ei tehta.

                     (7)

                     Selleks et liikmesriigid ja maksukohustuslased saaksid oma järgnevates teadetes, sealhulgas maksu tasumise kohta, viidata selgelt käibedeklaratsioonidele, peaks registreerimisliikmesriik andma igale käibedeklaratsioonile kordumatu viitenumbri.

                     (8)

                     Seda määrust tuleks kohaldada alates samast kuupäevast kui määruse (EL) nr 904/2010 artikleid 47b, 47c, 47d ja 47e.

                     (9)

                     Komisjoni rakendusmääruses (EL) nr 815/2012 (5) on sätestatud määruse (EL) nr 904/2010 artiklite 44 ja 45 kohased üksikasjalikud eeskirjad telekommunikatsiooni-, ringhäälingu- või elektrooniliste teenuste erikordadega seotud teabevahetuse kohta. Neid artikleid kohaldatakse alates 1. jaanuarist 2015 kuni 31. detsembrini 2020. Seetõttu tuleks määrus (EL) nr 815/2012 alates 1. jaanuarist 2021 kehtetuks tunnistada. Selle kohaldamist tuleks siiski jätkata kuni 10. veebruarini 2024 seoses selliste käibedeklaratsioonide esitamise ja parandamisega, mis on seotud enne 1. jaanuarit 2021 osutatud teenustega, mis on hõlmatud ühe kõnealuses rakendusmääruses osutatud erikorraga.

                     (10)

                     Käesoleva määrusega ettenähtud meetmed on kooskõlas halduskoostöö alalise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Mõisted
            Käesolevas määruses kasutatakse järgmisi mõisteid:

                        1)

                        „liiduväline kord“ – direktiivi 2006/112/EÜ XII jaotise 6. peatüki 2. jao kohane väljaspool ühendust asuva maksukohustuslase osutatavaid teenuseid hõlmav erikord;

                        2)

                        „liidu kord“ – erikord kauba ühendusesiseseks kaugmüügiks, kauba tarnimiseks liikmesriigis selliste elektrooniliste liideste kaudu, mis võimaldavad teha kõnealuseid tarneid vastavalt direktiivi 2006/112/EÜ artikli 14a lõikele 2, ja selliste teenuste jaoks, mida osutavad maksukohustuslased, kelle asukoht on ühenduses, kuid mitte tarbimisliikmesriigis, nagu on sätestatud direktiivi 2006/112/EÜ XII jaotise 6. peatüki 3. jaos;

                        3)

                        „impordikord“ – erikord selliste kaupade kaugmüügiks, mis on imporditud kolmandatelt territooriumidelt või kolmandatest riikidest, nagu on sätestatud direktiivi 2006/112/EÜ XII jaotise 6. peatüki 4. jaos;

                        4)

                        „erikord“ – liiduväline kord, liidu kord ja impordikord.

            Artikkel 2
            Elektroonilise liidese funktsioonid
            Registreerimisliikmesriigi elektroonilisel liidesel, mille kaudu maksukohustuslane või tema nimel tegutsev vahendaja registreerib ühe erikorra kasutamise ning mille kaudu kõnealune isik või tema vahendaja esitab registreerimisliikmesriigile kõnealuse korra raames käibedeklaratsiooni, on järgmised funktsioonid:

                        a)

                        see peab võimaldama enne teabe või muudatuse esitamist salvestada direktiivi 2006/112/EÜ artikli 361 või 369p kohaselt esitatavat teavet ja selle muudatusi ning direktiivi 2006/112/EÜ artiklite 365, 369g või 369t kohaselt käibedeklaratsiooni lisatavat teavet;

                        b)

                        see peab maksukohustuslasel või tema nimel tegutseval vahendajal võimaldama esitada käibedeklaratsiooniga seotud asjaomase teabe elektroonilise failiedastusega vastavalt registreerimisliikmesriigi kehtestatud tingimustele.

            Artikkel 3
            Registreerimisandmete edastamine

               1.   Registreerimisliikmesriik edastab teistele liikmesriikidele CCN/CSI võrgu kaudu järgmise teabe koos kõigi muudatustega:

                           a)

                           andmed liiduvälist korda kasutava maksukohustuslase registreerimiseks;

                           b)

                           andmed liidu korda kasutava maksukohustuslase registreerimiseks;

                           c)

                           andmed impordikorda kasutava maksukohustuslase registreerimiseks;

                           d)

                           teave vahendaja registreerimiseks;

                           e)

                           maksukohustuslasele või vahendajale antud registreerimisnumber.

               2.   Esimeses lõigus osutatud teabe edastamiseks kasutatakse I lisas sätestatud ühtset elektroonilist sõnumit, kasutades igal korral järgmisi veerge:

                           a)

                           veerg B liiduvälise korra puhul;

                           b)

                           veerg C liidu korra puhul;

                           c)

                           veerg D impordikava puhul maksukohustuslase registreerimiseks vastavalt direktiivi 2006/112/EÜ artikli 369p lõikele 1 või 3;

                           d)

                           veerg E impordikava puhul vahendaja registreerimiseks vastavalt direktiivi 2006/112/EÜ artikli 369p lõikele 2.

               3.   Registreerimisliikmesriik teavitab viivitamata teisi liikmesriike CCN/CSI võrgu kaudu, kasutades käesoleva määruse II lisas sätestatud ühtset elektroonilist sõnumit, kui maksukohustuslane

                           a)

                           arvatakse välja või kustutatakse mõne erikorra registrist vastavalt direktiivi 2006/112/EÜ artiklile 363, 369e või artikli 369r lõikele 1 või 3;

                           b)

                           lõpetab vabatahtlikult ühe erikorra kasutamise;

                           c)

                           vahetab liidu korra või impordikorra raames registreerimisliikmesriiki.

               4.   Registreerimisliikmesriik teavitab viivitamata teisi liikmesriike CCN/CSI võrgu kaudu, kasutades käesoleva määruse II lisas sätestatud ühtset elektroonilist sõnumit, kui maksukohustuslane

                           a)

                           kustutatakse registrist vastavalt direktiivi 2006/112/EÜ artikli 369r lõikele 2;

                           b)

                           lõpetab vabatahtlikult vahendajana tegutsemise;

                           c)

                           vahetab registreerimisliikmesriiki.

               5.   Registreerimisliikmesriik ja teised liikmesriigid vahetavad maksukohustuslastele direktiivi 2006/112/EÜ artikli 369q lõigete 1 ja 3 kohaselt antud või nende suhtes kohaldatavaid individuaalseid käibemaksukohustuslasena registreerimise numbreid automaatselt keskregistri või muu usaldusväärse andmejagamisvahendi kaudu viisil, mis tagab, et liikmesriikidel on kogu aeg olemas õige ajakohastatud ülevaade kõigi selliste käibemaksukohustuslasena registreerimise numbrite kehtivusest, mille liikmesriigid on omistanud.

            Artikkel 4
            Maksukohustuslase või vahendaja esitatav käibedeklaratsioon

               1.   Maksukohustuslane või impordikorra puhul vajaduse korral tema nimel tegutsev vahendaja esitab registreerimisliikmesriigile käibedeklaratsioonid koos direktiivi 2006/112/EÜ artiklite 365, 369g või 369t kohaselt nõutavate andmetega, kasutades käesoleva määruse III lisas sätestatud ühtset elektroonilist sõnumit. Kõnealuse ühtse elektroonilise sõnumi veergu B kasutatakse liiduvälise korra, veergu C liidu korra ja veergu D impordikorra puhul.

               2.   Kui maksukohustuslane ei tarni maksustamisperioodi jooksul üheski liikmesriigis erikorra alusel kaupu ega osuta teenuseid ega pea varasemates käibedeklaratsioonides muudatusi tegema, täidetakse nullkäibedeklaratsioon. Selleks täidetakse ainult järgmised III lisas sätestatud ühise elektroonilise sõnumi lahtrid:

                           a)

                           lahtrid 1, 2, 11 ja 24 liiduvälise korra puhul;

                           b)

                           lahtrid 1, 2, 21 ja 24 liidu korra puhul;

                           c)

                           lahtrid 1, 1a, 2, 11 ja 24 impordikorra puhul.

               3.   Maksukohustuslane või impordikorra puhul vajaduse korral tema nimel tegutsev vahendaja on kohustatud lisama tarbimisliikmesriigiga seotud tarned üksnes juhul, kui kõnealuses liikmesriigis on maksustamisperioodi jooksul erikorra alusel kaupu tarnitud või teenuseid osutatud.
               Lisaks peab maksukohustuslane liidu korra puhul sisestama üksnes direktiivi 2006/112/EÜ artikli 369g lõike 2 punktides a ja b osutatud tarned, mis on seotud liikmesriigiga, kust kaubad lähetatakse või veetakse, kui liidu korraga hõlmatud kaubad on lähetatud või veetud kõnealusest liikmesriigist maksustamisperioodi jooksul. Maksukohustuslane peab lisama üksnes asukohaliikmesriigist osutatud teenused, kui liidu korra kohaseid teenuseid on deklareerimisperioodi jooksul osutatud vastavalt kõnealuses liikmesriigis või kõnealusest liikmesriigist.

            Artikkel 5
            Käibedeklaratsioonis sisalduva teabe edastamine
            Registreerimisliikmesriik saadab artikli 4 lõikes 1 osutatud käibedeklaratsioonis oleva teabe CCN/CSI võrgu kaudu, kasutades käesoleva määruse III lisas sätestatud ühtset elektroonilist sõnumit:

                        a)

                        igale käibedeklaratsioonis nimetatud tarbimisliikmesriigile;

                        b)

                        lisaks liidu korra puhul igale järgmisele käibedeklaratsioonis nimetatud liikmesriigile:

                                    i)

                                    iga liikmesriik, kust kaubad lähetatakse või veetakse;

                                    ii)

                                    iga asukohaliikmesriik, kust teenuseid on osutatud.

                  Esimese lõigu kohaldamisel edastab registreerimisliikmesriik igale asjaomasele liikmesriigile III lisas sätestatud ühise elektroonilise sõnumi 1. osas sisalduva üldteabe koos kõnealuse ühise elektroonilise sõnumi 2., 3. ja 4. osa teabega, mis on seotud kõnealuse liikmesriigiga.

            Artikkel 6
            Kordumatu viitenumber
            Artikli 5 kohaselt edastatav teave sisaldab registreerimisliikmesriigi antud viitenumbrit, mis on ainuomane konkreetsele käibedeklaratsioonile.

            Artikkel 7
            Kehtetuks tunnistamine
            Rakendusmäärus (EL) nr 815/2012 tunnistatakse kehtetuks alates 1. jaanuarist 2021.
            Rakendusmääruses (EL) nr 815/2012 osutatud mis tahes erikorraga hõlmatud ja enne 1. jaanuarit 2021 osutatud teenuste kohta esitatud käibedeklaratsioonide esitamise ja parandamise korral jätkatakse kõnealuse rakendusmääruse kohaldamist kuni 10. veebruarini 2024.

            Artikkel 8
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. veebruar 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 12.10.2010, lk 1.

            (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).

            (3)  Nõukogu 5. detsembri 2017. aasta direktiiv (EL) 2017/2455, millega muudetakse direktiivi 2006/112/EÜ ja direktiivi 2009/132/EÜ seoses teatavate käibemaksukohustustega teenuste osutamise ja kaupade kaugmüügi puhul (ELT L 348, 29.12.2017, lk 7).

            (4)  Nõukogu 21. novembri 2019. aasta direktiiv (EL) 2019/1995, millega muudetakse direktiivi 2006/112/EÜ kaupade kaugmüüki ja teatavaid omamaiseid kaubatarneid käsitlevate sätete osas (ELT L 310, 2.12.2019, lk 1).

            (5)  Komisjoni 13. septembri 2012. aasta rakendusmäärus (EL) nr 815/2012, millega kehtestatakse nõukogu määruse (EL) nr 904/2010 üksikasjalikud rakenduseeskirjad seoses erikordadega, mis hõlmavad telekommunikatsiooni-, ringhäälingu- või elektroonilisi teenuseid, mida ühendusevälised maksukohustuslased osutavad mittemaksukohustuslastele (ELT L 249, 14.9.2012, lk 3).

            I LISA
            Identifitseerimisandmed

                        Veerg A

                        Veerg B

                        Veerg C

                        Veerg D

                        Veerg E

                        Lahtri number

                        Liiduväline kord

                        Liidu kord

                        Impordikord
                        (Maksukohustuslase registreerimisnumber)

                        Impordikord
                        (Vahendaja registreerimisnumber)

                        1

                        Registreerimisliikmesriigi antud individuaalne käibemaksukohustuslasena registreerimise number vastavalt direktiivi 2006/112/EÜ artiklile 362  (1)

                        Registreerimisliikmesriigi antud individuaalne käibemaksukohustuslasena registreerimise number, sealhulgas riigikood, vastavalt direktiivi 2006/112/EÜ artiklile 369d

                        Registreerimisliikmesriigi antud individuaalne käibemaksukohustuslasena registreerimise number vastavalt direktiivi 2006/112/EÜ artikli 369q lõikele 1 või 3  (2)

                        Registreerimisliikmesriigi antud individuaalne käibemaksukohustuslasena registreerimise number vastavalt direktiivi 2006/112/EÜ artikli 369q lõikele 2  (3)

                        1a

                        Kui maksukohustuslast esindab vahendaja, siis vahendaja individuaalne registreerimisnumber, mis on antud vastavalt direktiivi 2006/112/EÜ artikli 369q lõikele 2

                        2

                        Riiklik maksuviitenumber

                        Riiklik maksuviitenumber  (4)

                        2a

                        Käibemaksukohustuslasena registreerimise number, kui see on olemas

                        Käibemaksukohustuslasena registreerimise number

                        3

                        Äriühingu nimi

                        Äriühingu nimi

                        Äriühingu nimi

                        Äriühingu nimi

                        4

                        Äriühingu ärinimi/ärinimed, kui see erineb (need erinevad) äriühingu nimest

                        Äriühingu ärinimi/ärinimed, kui see erineb (need erinevad) äriühingu nimest

                        Äriühingu ärinimi/ärinimed, kui see erineb (need erinevad) äriühingu nimest

                        Äriühingu ärinimi/ärinimed, kui see erineb (need erinevad) äriühingu nimest

                        5

                        Äriühingu täielik postiaadress  (5)

                        Äriühingu täielik postiaadress  (5)

                        Äriühingu täielik postiaadress  (5)

                        Äriühingu täielik postiaadress  (5)

                        6

                        Riik, kus on maksukohustuslase ettevõtte asukoht

                        Riik, kus on maksukohustuslase ettevõtte asukoht, kui see asub väljaspool liitu

                        Riik, kus on maksukohustuslase ettevõtte asukoht

                        Liikmesriik, kus on vahendaja ettevõtte asukoht või kui tal liidus ettevõtte asukohta ei ole, siis liikmesriik, kus on vahendaja püsiv tegevuskoht, kui ta märgib, et kasutab impordikorda selle maksukohustuslase (nende maksukohustuslaste) nimel, keda ta esindab

                        7

                        Maksukohustuslase e-posti aadress

                        Maksukohustuslase e-posti aadress

                        Maksukohustuslase e-posti aadress

                        Vahendaja e-posti aadress

                        8

                        Maksukohustuslase veebisait (veebisaidid)

                        Maksukohustuslase veebisait/veebisaidid (selle/nende olemasolu korral)

                        Maksukohustuslase veebisait (veebisaidid)

                        9

                        Kontaktisiku nimi

                        Kontaktisiku nimi

                        Kontaktisiku nimi

                        Kontaktisiku nimi

                        10

                        Telefoninumber

                        Telefoninumber

                        Telefoninumber

                        Telefoninumber

                        11

                        IBAN- või OBAN-number

                        IBAN-number

                        IBAN-number  (6)

                        IBAN-number  (7)

                        12

                        BIC-kood  (8)

                        BIC-kood  (8)

                        BIC-kood  (6)
                            (8)

                        BIC-kood  (7)
                            (8)

                        13.1

                        Individuaalne käibemaksukohustuslasena registreerimise number (numbrid) või selle (nende) puudumisel maksuviitenumber (-numbrid), mille on andnud liikmesriik (liikmesriigid), kus asub maksukohustuslase püsiv tegevuskoht (püsivad tegevuskohad) ja mis ei ole registreerimisliikmesriik, ning liikmesriik (liikmesriigid), kust kaubad lähetatakse või veetakse ja mis ei ole registreerimisliikmesriik  (9)

                        Märge selle kohta, kas maksukohustuslasel on selles liikmesriigis püsiv tegevuskoht  (14)

                        Individuaalne käibemaksukohustuslasena registreerimise number, või selle puudumisel maksuviitenumber, mille on andnud liikmesriik, kus asub maksukohustuslase püsiv tegevuskoht (püsivad tegevuskohad) ja mis ei ole registreerimisliikmesriik  (9)

                        Individuaalne käibemaksukohustuslasena registreerimise number (numbrid) või selle (nende) puudumisel maksuviitenumber (-numbrid), mille on andnud liikmesriik (liikmesriigid), kus asub maksukohustuslase püsiv tegevuskoht (püsivad tegevuskohad) ja mis ei ole registreerimisliikmesriik  (9)

                        14.1

                        Nende püsivate tegevuskohtade ja kohtade täielik postiaadress ja ärinimi, kust kaubad lähetatakse või veetakse ja mis asuvad liikmesriigis, mis ei ole registreerimisliikmesriik  (10)

                        Nende püsivate tegevuskohtade täielik postiaadress ja ärinimi, mis asuvad liikmesriigis, mis ei ole registreerimisliikmesriik  (10)

                        Nende püsivate tegevuskohtade täielik postiaadress ja ärinimi, mis asuvad liikmesriigis, mis ei ole registreerimisliikmesriik  (10)

                        15.1

                        Liikmesriigi poolt ühendusevälistele maksukohustuslastele antud käibemaksukohustuslasena registreerimise number/numbrid  (11)

                        16.1

                        Elektrooniline deklaratsioon, mis tõendab, et maksukohustuslase asukoht ei ole liidus

                        Elektrooniline deklaratsioon, mis tõendab, et maksukohustuslase asukoht ei ole liidus

                        16.2.

                        Märge selle kohta, kas maksukohustuslane on direktiivi 2006/112/EÜ artikli 14a lõikes 2 osutatud elektrooniline liides  (14)

                        17

                        Korra kasutamise alguskuupäev  (12)

                        Korra kasutamise alguskuupäev  (12)

                        Korra kasutamise alguskuupäev  (13)

                        18

                        Kuupäev, mil maksukohustuslane esitas taotluse korra kasutamiseks

                        Kuupäev, mil maksukohustuslane esitas taotluse korra kasutamiseks

                        Kuupäev, mil maksukohustuslane või tema nimel tegutsev vahendaja esitas taotluse korra kasutamiseks

                        Vahendajana registreerimise taotluse kuupäev

                        19

                        Registreerimisliikmesriigi registreerimisotsuse kuupäev

                        Registreerimisliikmesriigi registreerimisotsuse kuupäev

                        Registreerimisliikmesriigi registreerimisotsuse kuupäev

                        Registreerimisliikmesriigi registreerimisotsuse kuupäev

                        20

                        Märge selle kohta, kas maksukohustuslase puhul on tegemist käibemaksugrupiga  (14)

                        21

                        Registreerimisliikmesriigi antud individuaalne käibemaksukohustuslasena registreerimise number vastavalt direktiivi 2006/112/EÜ artiklitele 362, 369d ja 369q juhul, kui maksukohustuslane on varem kasutanud või kasutab hetkel ühte kordadest.

                        Registreerimisliikmesriigi antud individuaalne käibemaksukohustuslasena registreerimise number vastavalt direktiivi 2006/112/EÜ artiklitele 362, 369d ja 369q juhul, kui maksukohustuslane on varem kasutanud või kasutab hetkel ühte kordadest.

                        Registreerimisliikmesriigi antud individuaalne käibemaksukohustuslasena registreerimise number vastavalt direktiivi 2006/112/EÜ artiklitele 362, 369d ja 369q juhul, kui maksukohustuslane on varem kasutanud või kasutab hetkel ühte kordadest.

                        Registreerimisliikmesriigi antud individuaalne käibemaksukohustuslasena registreerimise number vastavalt direktiivi 2006/112/EÜ artikli 369q lõikele 2

               (1)  Järgida tuleb formaati: EUxxxyyyyyz, kus: xxx on registreerimisliikmesriigi kolmekohaline ISO-kood; yyyyy on registreerimisliikmesriigi antud viiekohaline number; ning z on kontrollnumber.

               (2)  Järgida tuleb formaati: IMxxxyyyyyyz, kus: xxx on registreerimisliikmesriigi kolmekohaline ISO-kood; yyyyy on registreerimisliikmesriigi antud kuuekohaline number; ning z on kontrollnumber.

               (3)  Järgida tuleb formaati: INxxxyyyyyyz, kus: xxx on registreerimisliikmesriigi kolmekohaline ISO-kood; yyyyy on registreerimisliikmesriigi antud kuuekohaline number; ning z on kontrollnumber.

               (4)  Kohustuslik, kui lahtris 2a ei ole esitatud käibemaksukohustuslasena registreerimise numbrit.

               (5)  Märkida postikood, kui see on olemas.

               (6)  Kui maksukohustuslast ei esinda vahendaja.

               (7)  Kui maksukohustuslast esindab vahendaja.

               (8)  BIC-koodi esitamine vabatahtlik.

               (9)  Kui kaupu lähetatakse või veetakse rohkem kui ühest püsivast tegevuskohast või rohkem kui ühest liikmesriigist, kasutage lahtreid 13.1, 13.2 jne.

               (10)  Kui kaupu lähetatakse või veetakse rohkem kui ühest püsivast tegevuskohast või kohast, kasutage lahtreid 14.1, 14.2 jne.

               (11)  Kui liikmesriik (liikmesriigid) on ühendusevälisele maksukohustuslasele andnud mitu käibemaksukohustuslasena registreerimise numbrit, kasutage lahtreid 15.1, 15.2 jne.

               (12)  See võib teatavatel piiratud juhtudel olla enne korra raames registreerimise kuupäeva.

               (13)  Korra kasutamise alguskuupäev on sama mis D veeru lahtris 19 ning eelregistreerimise korral vastavalt nõukogu rakendusmääruse (EL) 2019/2026 artikli 2 kolmandale lõigule ei saa see olla varasem kui 1. jaanuar 2021.

               (14)  Märkida lahtrisse sobiv variant (jah/ei).

            II LISA
            Üksikasjad maksukohustuslase või vahendaja seisundi kohta registreerimisliikmesriigi registris

                        Registreerimisliikmesriigi poolt maksukohustuslasele antud individuaalne käibemaksukohustuslasena registreerimise number, sealhulgas riigikood

                        Registreerimisliikmesriigi poolt vahendajale antud individuaalne käibemaksukohustuslasena registreerimise number, sealhulgas riigikood

                        Kuupäev, mil muudatus jõustub

                        Põhjus maksukohustuslase seisundi muutmiseks registris, kasutades järgmisi koode:

                                    1)

                                    maksukohustuslane või olukorrast olevevalt tema nimel tegutsev vahendaja on teatanud registreerimisliikmesriigile, et maksukohustuslane ei osuta enam erikorraga hõlmatud teenuseid ja/või ei tarni enam kaupu;

                                    2)

                                    registreerimisliikmesriik eeldab, et maksukohustuslase maksustatav ja erikorraga hõlmatud tegevus on lõppenud;

                                    3)

                                    maksukohustuslane ei vasta enam erikorra rakendamiseks vajalikele tingimustele;

                                    4)

                                    maksukohustuslane rikub pidevalt erikorra sätteid;

                                    5)

                                    maksukohustuslane või tema nimel tegutsev vahendaja on taotlenud vabatahtlikult korra kasutamisest loobumist;

                                    6)

                                    maksukohustuslane on taotlenud registreerimist uues registreerimisliikmesriigis.

                        Põhjus maksukohustuslase seisundi muutmiseks registris, kasutades järgmisi koode:

                                    2)

                                    vahendaja ei ole kahe järjestikuse kalendrikvartali jooksul tegutsenud ühegi impordikorda kasutava maksukohustuslase vahendajana;

                                    3)

                                    vahendaja ei vasta enam vahendajana tegutsemiseks vajalikele tingimustele;

                                    4)

                                    vahendaja rikub pidevalt erikorra sätteid;

                                    5)

                                    vahendaja on taotlenud vabatahtlikult vahendajana tegutsemise lõpetamist.

                                    6)

                                    maksukohustuslane on taotlenud registreerimist uues registreerimisliikmesriigis.

            III LISA
            Käibedeklaratsioonid

                           1. osa. Üldine teave

                        Veerg A

                        Veerg B

                        Veerg C

                        Veerg D

                        Lahtri number

                        Liiduväline kord

                        Liidu kord

                        Impordikord

                           Kordumatu viitenumber ( (1)
                           ):

                        1

                        Registreerimisliikmesriigi antud individuaalne käibemaksukohustuslasena registreerimise number vastavalt direktiivi 2006/112/EÜ artiklile 362

                        Registreerimisliikmesriigi antud individuaalne käibemaksukohustuslasena registreerimise number, sealhulgas riigikood, vastavalt direktiivi 2006/112/EÜ artiklile 369d

                        Registreerimisliikmesriigi antud individuaalne käibemaksukohustuslasena registreerimise number vastavalt direktiivi 2006/112/EÜ artikli 369q lõikele 1 või 3

                        1a

                        Kui maksukohustuslast esindab vahendaja, siis vahendaja individuaalne registreerimisnumber, mis on antud vastavalt direktiivi 2006/112/EÜ artikli 369q lõikele 2

                        2

                        Maksustamisperiood  (2)

                        Maksustamisperiood  (2)

                        Maksustamisperiood  (3)

                        2a

                        Perioodi algus- ja lõppkuupäev  (4)

                        Perioodi algus- ja lõppkuupäev  (4)

                        Perioodi algus- ja lõppkuupäev  (5)

                        3

                        Vääring

                        Vääring

                        Vääring

                        2. osa. Iga tarbimisliikmesriigi jaoks, kus käibemaks tasumisele kuulub  (6)

                        2(a) Registreerimisliikmesriigist ja väljaspool liitu asuva(te)st püsiva(te)st tegevuskohast (tegevuskohtadest) osutatavad teenused
                        2(b) Registreerimisliikmesriigist lähetatavate või veetavate kaupade tarned  (7)

                        4.1

                        Tarbimisliikmesriigi riigikood

                        Tarbimisliikmesriigi riigikood

                        Tarbimisliikmesriigi riigikood

                        5.1

                        Harilik käibemaksumäär tarbimisliikmesriigis  (8)

                        Harilik käibemaksumäär tarbimisliikmesriigis  (8)

                        Harilik käibemaksumäär tarbimisliikmesriigis  (8)

                        6.1

                        Vähendatud käibemaksumäär tarbimisliikmesriigis  (8)

                        Vähendatud käibemaksumäär tarbimisliikmesriigis  (8)

                        Vähendatud käibemaksumäär tarbimisliikmesriigis  (8)

                        7.1

                        Hariliku määraga maksustatav summa  (8)

                        Hariliku määraga maksustatav summa  (8)

                        Hariliku määraga maksustatav summa  (8)

                        8.1

                        Hariliku määraga makstud käibemaks  (8)

                        Hariliku määraga makstud käibemaks  (8)

                        Hariliku määraga makstud käibemaks  (8)

                        9.1

                        Vähendatud määraga maksustatav summa  (8)

                        Vähendatud määraga maksustatav summa  (8)

                        Vähendatud määraga maksustatav summa  (8)

                        10.1

                        Vähendatud määraga makstud käibemaks  (8)

                        Vähendatud määraga makstud käibemaks  (8)

                        Vähendatud määraga makstud käibemaks  (8)

                        11.1

                        Kogu makstav käibemaks

                        2a. osas deklareeritud teenuste osutamise ja 2b. osas deklareeritud kaubatarnete eest tasumisele kuuluv käibemaksu kogusumma

                        Kogu makstav käibemaks

                        2(c) Püsivatest tegevuskohtadest, mis asuvad liikmesriigis, mis ei ole registreerimisliikmesriik, osutatud teenused  (9)

                        2(d) Liikmeriigist, mis ei ole registreerimisliikmesriik, lähetatud või veetud kaubatarned  (10)
                            (11)

                        12.1

                        Tarbimisliikmesriigi riigikood

                        13.1

                        Harilik käibemaksumäär tarbimisliikmesriigis  (8)

                        14.1

                        Vähendatud käibemaksumäär tarbimisliikmesriigis  (8)

                        15.1

                        Individuaalne käibemaksukohustuslasena registreerimise number või, kui see ei ole kättesaadav, maksuviitenumber (sealhulgas riigikood), mis on omistatud:

                                    —

                                    püsivale tegevuskohale, kust teenuseid osutatakse; või

                                    —

                                    tegevuskohale, kust kaubad lähetatakse või veetakse.

                              Kui kaubatarned tehakse vastavalt direktiivi 2006/112/EÜ artikli 14a lõikele 2 ja maksukohustuslasel ei ole käibemaksukohustuslasena registreerimise numbrit või maksuviitenumbrit liikmesriigis, kust kaubad lähetatakse või veetakse, tuleb siiski esitada selle liikmesriigi riigikood.

                        16.1

                        Hariliku määraga maksustatav summa  (8)

                        17.1

                        Hariliku määraga makstud käibemaks  (8)

                        18.1

                        Vähendatud määraga maksustatav summa  (8)

                        19.1

                        Vähendatud määraga makstud käibemaks  (8)

                        20.1

                        2c. osas deklareeritud teenuste osutamise ja osas 2d deklareeritud kaubatarnete eest tasumisele kuuluv käibemaksu kogusumma

                           2(e) Registreerimisliikmesriigist, teisest liikmesriigist ja kõigist püsivatest tegevuskohtadest, mis asuvad väljaspool registreerimisliikmesriiki, tehtud tarnete kogusumma

                        21.1

                        Tasumisele kuuluva käibemaksu kogusumma (lahter 11.1 + lahter 11.2... + lahter 20.1 + lahter 20.2...)

                           3. osa. Iga tarbimisliikmesriigi kohta, mille suhtes käibemaksu korrigeeritakse

                        22.1.

                        Maksustamisperiood  (2)

                        Maksustamisperiood  (2)

                        Maksustamisperiood  (3)

                        23.1

                        Tarbimisliikmesriigi riigikood

                        Tarbimisliikmesriigi riigikood

                        Tarbimisliikmesriigi riigikood

                        24,1

                        Tarnete korrigeerimisest tulenev käibemaksu kogusumma  (12)

                        Tarnete korrigeerimisest tulenev käibemaksu kogusumma  (12)

                        Tarnete korrigeerimisest tulenev käibemaksu kogusumma  (12)

                           4. osa. Tasumisele kuuluva käibemaksu saldo iga tarbimisliikmesriigi kohta

                        25.1.

                        Tasumisele kuuluv käibemaksu kogusumma, sealhulgas eelmiste deklaratsioonide parandused liikmesriigi kohta (lahter 11.1 + lahter 11.2... + lahter 24.1 + lahter 24.2. …)  (12)

                        Tasumisele kuuluv käibemaksu kogusumma, sealhulgas eelmiste deklaratsioonide parandused liikmesriigi kohta (lahter 21.1 + lahter 21.2... + lahter 24.1 + lahter 24.2. …)  (12)

                        Tasumisele kuuluv käibemaksu kogusumma, sealhulgas eelmiste deklaratsioonide parandused liikmesriigi kohta (lahter 11.1 + lahter 11.2... + lahter 24.1 + lahter 24.2. …)  (12)

                           5. osa. Tasumisele kuuluva käibemaksu kogusumma kõikide tarbimisliikmesriikide kohta

                        26

                        Tasumisele kuuluva käibemaksu kogusumma kõikide liikmesriikide kohta (lahter 25.1 + 25.2. …)  (13)

                        Tasumisele kuuluva käibemaksu kogusumma kõikide liikmesriikide kohta (lahter 25.1 + 25.2. …)  (13)

                        Tasumisele kuuluva käibemaksu kogusumma kõikide liikmesriikide kohta (lahter 25.1 + 25.2 …)  (13)

               (1)  Registreerimisliikmesriigi antud kordumatu viitenumber sisaldab registreerimisliikmesriigi riigikoodi / käibemaksukohustuslasena registreerimise numbrit / maksustamisperioodi – nt CZ/xxxxxxxxx/Q1.yyyy (või /M01.yyyy impordikorra puhul) + igale deklaratsioonile lisatakse ajatempel. Registreerimisliikmesriik annab numbri enne teisele asjaomasele liikmesriigile käibedeklaratsiooni saatmist.

               (2)  Põhineb kalendrikvartalitel: Q1.yyyy – Q2.yyyy – Q3.yyyy – Q4.yyyy. Kui 3. osas korrigeeritakse rohkem kui ühte maksustamisperioodi, kasutage lahtrit 22.1.1, 22.1.2 jne.

               (3)  Põhineb kalendrikvartalitel: M01.yyyy-M02.yyyy-M03.yyyy- jne. Kui 3. osas korrigeeritakse mitut maksustamisperioodi, kasutage lahtrit 22.1.1, 22.1.2 jne.

               (4)  Täidetakse üksnes juhul, kui maksukohustuslane esitab rohkem kui ühe käibedeklaratsiooni sama kvartali kohta. Näidatakse kalendripäevad: pp.kk.aaaa – pp.kk.aaaa.

               (5)  Täidetakse üksnes juhul, kui maksukohustuslane/vahendaja esitab rohkem kui ühe käibedeklaratsiooni sama kvartali kohta. Näidatakse kalendripäevad: pp.kk.aaaa – pp.kk.aaaa.

               (6)  Kui tarbimisliikmesriike on rohkem kui üks.

               (7)  Sealhulgas direktiivi 2006/112/EÜ artikli 14a lõikes 2 osutatud elektroonilise liidese abil toimuvad tarned, kui kõnealuste kaupade lähetamine või vedu algab ja lõpeb registreerimisliikmesriigis.

               (8)  Kui deklareerimisperioodil kohaldatakse mitut harilikku maksumäära, kasutage lahtreid 5.1.2, 7.1.2, 8.1.2, 13.1.2, 16.1.2, 17.1.2 jne. Kui kohaldatakse mitut vähendatud käibemaksumäära, kasutage lahtreid 6.1.2, 9.1.2, 10.1.2, 14.1.2, 18.1.2, 19.1.2 jne.

               (9)  Kui on rohkem kui üks püsiv tegevuskoht, kasutage lahtreid 12.2, 20.2 jne.

               (10)  Kui peale registreerimisliikmesriigi on rohkem kui üks liikmesriik, kust kaubad lähetatakse või veetakse, kasutage lahtreid 12.2–20.2 jne.

               (11)  Sealhulgas direktiivi 2006/112/EÜ artikli 14a lõikes 2 osutatud elektroonilise liidese abil hõlbustatavad tarned, kui nende kaupade lähetamine või vedu algab ja lõpeb samas liikmesriigis.

               (12)  See summa võib olla negatiivne.

               (13)  Negatiivseid summasid lahtrites 25.1, 25.2 jne arvesse ei võeta.


title: Komisjoni rakendusmäärus (EL) 2020/196, 13. veebruar 2020, millega pikendatakse luba kasutada Aspergillus niger’i CBS 109.713 abil toodetud endo-1,4-β-ksülanaasi broilerkanade, broilerkalkunite, aretuseks kasvatatavate kalkunite, vähem tähtsate linnuliikide (v.a munalinnud) ja dekoratiivlindude söödalisandina ning tunnistatakse kehtetuks määrused (EÜ) nr 1380/2007, (EÜ) nr 1096/2009 ja rakendusmäärus (EL) nr 843/2012 (loa omanik BASF SE) (EMPs kohaldatav tekst)

text:
                  14.2.2020

                  ET

                  Euroopa Liidu Teataja

                  L 42/1

         KOMISJONI RAKENDUSMÄÄRUS (EL) 2020/196,
         13. veebruar 2020,
         millega pikendatakse luba kasutada Aspergillus niger’i CBS 109.713 abil toodetud endo-1,4-β-ksülanaasi broilerkanade, broilerkalkunite, aretuseks kasvatatavate kalkunite, vähem tähtsate linnuliikide (v.a munalinnud) ja dekoratiivlindude söödalisandina ning tunnistatakse kehtetuks määrused (EÜ) nr 1380/2007, (EÜ) nr 1096/2009 ja rakendusmäärus (EL) nr 843/2012 (loa omanik BASF SE)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatavate söödalisandite loa taotlemise nõue ning sellise loa andmise ja kehtivuse pikendamise alused ja kord.

                     (2)

                        Aspergillus niger’i CBS 109.713 abil toodetud endo-1,4-β-ksülanaas on saanud kümneks aastaks loa söödalisandina kasutamiseks broilerkalkunite puhul komisjoni määrusega (EÜ) nr 1380/2007, (2) partide ja broilerkanade puhul komisjoni määrusega (EÜ) nr 1096/2009 (3) ning aretuskalkunite, nuumamiseks, munemiseks või tõuaretuseks ettenähtud vähem tähtsate linnuliikide ja dekoratiivlindude puhul komisjoni rakendusmäärusega (EL) nr 843/2012 (4).

                     (3)

                     Vastavalt määruse (EÜ) nr 1831/2003 artikli 14 lõikele 1 on loa hoidja esitanud taotluse Aspergillus niger’i CBS 109.713 abil toodetud endo-1,4-β-ksülanaasi loa kehtivuse pikendamiseks broilerkanade, broilerkalkunite, aretuseks kasvatatavate kalkunite, vähem tähtsate linnuliikide (v.a munalinnud) ja dekoratiivlindude söödalisandina ning kõnealuse söödalisandi liigitamiseks söödalisandite kategooriasse „zootehnilised lisandid“. Taotlusele olid lisatud määruse (EÜ) nr 1831/2003 artikli 14 lõikes 2 nõutud üksikasjad ja dokumendid.

                     (4)

                     Euroopa Toiduohutusamet (edaspidi „toiduohutusamet“) jõudis oma 27. veebruari 2019. aasta arvamuses (5) järeldusele, et taotleja esitatud andmetest nähtub, et söödalisand vastab loa andmise tingimustele. Toiduohutusamet väitis, et söödalisand on sihtliikidele, tarbijatele ja keskkonnale ohutu. Toiduohutusamet jõudis ka järeldusele, et kõnealust söödalisandit käsitatakse võimaliku naha ja hingamiselundite sensibilisaatorina. Seetõttu leiab komisjon, et tuleks võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (5)

                        Aspergillus niger’i CBS 109.713 abil toodetud endo-1,4-β-ksülanaasi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud viisil.

                     (6)

                        Aspergillus niger’i CBS 109.713 abil toodetud endo-1,4-β-ksülanaasi söödalisandina kasutamise loa kehtivuse pikendamise tõttu käesoleva määruse lisas sätestatud tingimustel tuleks kehtetuks tunnistada määrused (EÜ) nr 1380/2007 ja (EÜ) nr 1096/2009 ning rakendusmäärus (EL) nr 843/2012.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud lisandit, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades vastavalt lisas esitatud tingimustele.

            Artikkel 2
            Määrused (EÜ) nr 1380/2007, (EÜ) nr 1096/2009 ja rakendusmäärus (EL) nr 843/2012 tunnistatakse kehtetuks.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. veebruar 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 26. novembri 2007. aasta määrus (EÜ) nr 1380/2007 endo-1,4-beeta-ksülanaasi (Natugrain Wheat TS) lubamise kohta söödalisandina (ELT L 309, 27.11.2007, lk 21).

            (3)  Komisjoni 16. novembri 2009. aasta määrus (EÜ) nr 1096/2009, mis käsitleb Aspergillus niger’i (CBS 109.713) abil toodetud endo-1,4-β-ksülanaasi ensüümipreparaadi kasutamise lubamist broilerkanade söödalisandina ja selle preparaadi uue kasutusviisi lubamist partide söödalisandina (loaomanik BASF SE) ning millega muudetakse määrust (EÜ) nr 1458/2005 (ELT L 301, 17.11.2009, lk 3).

            (4)  Komisjoni 18. septembri 2012. aasta rakendusmäärus (EL) nr 843/2012 Aspergillus niger’ist (CBS 109.713) saadud endo-1,4-β-ksülanaasi lubamise kohta aretuskalkunite, nuumamiseks, munemiseks või tõuaretuseks ettenähtud vähem tähtsate linnuliikide ja dekoratiivlindude söödalisandina (loa omanik BASF SE) (ELT L 252, 19.9.2012, lk 23).

            (5)  EFSA Journal 2019; 17(3):5652.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Aktiivsuse ühikuid 12 % niiskusesisaldusega täissööda kg kohta

                           Kategooria: zootehnilised lisandid. Funktsionaalrühm: seedimist soodustavad ained

                        4a62

                        BASF SE

                        Endo-1,4-β-ksülanaas
                        EC 3.2.1.8

                           Söödalisandi koostis

                        endo-1,4-β-ksülanaasi preparaat minimaalse aktiivsusega:

                           Aspergillus niger’i (CBS 109.713) abil saadud
                        tahkel kujul: 5 600  TXU (1) /g
                        vedelikuna: 5 600  TXU/ml

                        Broilerkalkunid
                        Aretuseks kasvatatavad kalkunid

                        –

                        560 TXU

                        –

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                        5.3.2030

                           Toimeaine kirjeldus

                           Aspergillus niger’i (CBS 109.713) abil toodetud endo-1,4-β-ksülanaas

                        Broilerkanad
                        Dekoratiivlinnud
                        Vähe levinud linnuliigid (välja arvatud munalinnud)

                        –

                        280 TXU

                        –

                           Analüüsimeetod
                            (2)

                        Viskosimeetriline meetod, mis põhineb viskoossuse vähenemisel endo-1,4-β-ksülanaasi toimel ksülaani sisaldavale substraadile (nisu arabinoksülaan) pH taseme 3,5 ja temperatuuri 55 °C juures.

               (1)  1 TXU on ensüümi kogus, mille toimel temperatuuril 55 °C ja pH väärtusel 3,5 vabaneb ühes minutis nisu arabinoksülaanist 5 mikromooli redutseerivaid suhkruid (ksüloosiekvivalentides).

               (2)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.


title: Komisjoni Rakendusmäärus (EL) 2020/197, 13. veebruar 2020, milles käsitletakse võlupunase AC lubamist kasside ja koerte söödalisandina (EMPs kohaldatav tekst)

text:
                  14.2.2020

                  ET

                  Euroopa Liidu Teataja

                  L 42/4

         KOMISJONI RAKENDUSMÄÄRUS (EL) 2020/197,
         13. veebruar 2020,
         milles käsitletakse võlupunase AC lubamist kasside ja koerte söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord. Määruse (EÜ) nr 1831/2003 artikli 10 lõikega 2 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.

                     (2)

                     Direktiivi 70/524/EMÜ alusel anti ainele võlupunane AC, mis kuulub kategooria „värvained, sealhulgas pigmendid“ rubriigi „ühenduse eeskirjadega toiduainete värvimiseks lubatud ained“ alla, tähtajatu luba kasutamiseks koerte ja kasside söödalisandina. Vastavalt määruse (EÜ) nr 1831/2003 artikli 10 lõike 1 punktile b kanti see söödalisand seejärel olemasoleva tootena söödalisandite registrisse.

                     (3)

                     Kooskõlas määruse (EÜ) nr 1831/2003 artikli 10 lõikega 2 ja koostoimes nimetatud määruse artikliga 7 on esitatud taotlus aine võlupunane AC uuesti hindamiseks koerte ja kasside söödalisandina ning kõnealuse söödalisandi klassifitseerimiseks söödalisandite kategooriasse „organoleptilised lisandid“ ja funktsionaalrühma „värvained“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (4)

                     Euroopa Toiduohutusamet (edaspidi „toiduohutusamet“) jõudis oma 24. aprilli 2012. aasta, (3)15. mai 2013. aasta (4) ja 20. oktoobri 2015. aasta (5) arvamustes järeldusele, et kavandatud kasutustingimuste korral ei avalda võlupunane AC kahjulikku mõju loomade ja inimeste tervisele ega keskkonnale. Toiduohutusamet jõudis ka järeldusele, et ainet tuleks pidada söödalisandi kasutajatele potentsiaalselt kahjulikuks, kui see puutub kokku naha või silmadega või seda hingatakse sisse. Seetõttu leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste tervisele, eelkõige söödalisandi kasutajate puhul. Kooskõlas komisjoni määrusega (EÜ) nr 429/2008 (6) tehti keskkonnaohu hindamise I etapis kindlaks, et võlupunane AC kui toiduks mittetarvitatavate loomade söödalisand, on täiendavast hindamisest vabastatud, kuna märkimisväärne keskkonnamõju ei ole tõenäoline ning toiduohutusamet ei ole oma eespool nimetatud arvamustes esitanud teaduslikke tõendeid, mis annaksid põhjust muretsemiseks. Toiduohutusamet jõudis ka järeldusele, et asjaomane söödalisand on söödale värvuse lisamisel efektiivne. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (5)

                     Võlupunase AC hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud viisil.

                     (6)

                     Kuna ohutusnõuetest ei tulene vajadust kõnealuse aine lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas nimetatud ainet, mis kuulub söödalisandite kategooriasse „organoleptilised lisandid“ ja funktsionaalrühma „värvained“, lubatakse kasutada söödalisandina loomasöödas vastavalt lisas esitatud tingimustele.

            Artikkel 2
            Üleminekumeetmed

               1.   Lisas nimetatud ainet ja seda sisaldavaid eelsegusid, mis on toodetud ja märgistatud enne 5. septembrit 2020 kooskõlas enne 5. märtsi 2020 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.

               2.   Lisas nimetatud ainet sisaldavat söödamaterjale ja segasööta, mis on toodetud ja märgistatud enne 5. märtsi 2022 kooskõlas enne 5. märtsi 2020 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. veebruar 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

            (3)  EFSA Journal (2012); 10(5):2675.

            (4)  EFSA Journal 2013; 11(6):3234.

            (5)  EFSA Journal (2015); 13(11):4270.

            (6)  Komisjoni 25. aprilli 2008. aasta määrus (EÜ) nr 429/2008 Euroopa Parlamendi ja nõukogu määruse (EÜ) nr 1831/2003 rakendamise üksikasjalike eeskirjade kohta seoses taotluste koostamise ja esitamise ning söödalisandite hindamise ja lubamisega (ELT L 133, 22.5.2008, lk 1).

            LISA

                        Söödalisandi identifitseerimisnumber

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Milligrammi toimeainet 12 % niiskusesisaldusega täissööda kilogrammi kohta

                           Kategooria: organoleptilised lisandid. Funktsionaalrühm: värvained. i) ained, mis annavad söödale värvuse või taastavad selle

                        2a129

                        Võlupunane AC

                           Söödalisandi koostis

                        Võlupunase AC peamine koostisaine on naatriumsool.
                        Tahkel kujul (pulber või graanulid).

                           Toimeaine naatriumsoola kirjeldus

                        Võlupunane AC koosneb peamiselt dinaatrium-2-hüdroksü-1-(2-metoksü-5-metüül-4-sulfonatofenüülaso)-naftaleen-6-sulfonaadist ja lisavärvainetest, peamisteks värvituteks koostisaineteks on naatriumkloriid ja/või naatriumsulfaat.
                        Lubatud on ka kaltsium- ja kaaliumsool
                        Keemilise sünteesi teel toodetud tahkel kujul (pulber või graanulid).
                        Keemiline valem: C18H14N2Na2O8S2

                        CASi number: 25956-17-6
                        Puhtusenõuded:
                        Sisaldab kokku vähemalt 85 % värvaineid, arvutatud naatriumsoolana (katse)
                        Vees lahustumatud ained: ≤ 0,2 %
                        Lisavärvained: ≤ 3 %
                        Orgaanilised ühendid, v.a
                        värvained:

                                    —

                                    6-hüdroksü-2-naftaleen-sulfoonhappe naatriumisool: ≤ 0,3 %

                                    —

                                    4-amino-5-metoksü-2-metüülbenseensulfoonhape: ≤ 0,2 %

                                    —

                                    6,6-oksübis(2-naftaleen-sulfoonhappe) dinaatriumisool: ≤ 1 %

                              Sulfoonimata primaarsed aromaatsed amiinid: ≤ 0,01 % (arvutatud aniliinina)
                        Eetriga ekstraheeritavad ained: ≤ 0,2 % lahusest, mille pH on 7

                           Analüüsimeetod
                            (1)

                        Võlupunane AC koguse kindlakstegemine söödalisandis:

                                    —

                                    spektrofotomeetria lainepikkusel 504 nm (komisjoni määrus (EL) nr 231/2012, milles viidatakse kogumikule FAO JECFA monograafiad nr 1, kd 4).

                                    —

                                    Võlupunane AC sisalduse määramiseks söötades:

                                    —

                                    kõrgefektiivne vedelikkromatograafia koos tandemmassispektromeetriaga (LC-MS/MS).

                        Kassid

                        –

                        –

                        308

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.

                        5.3.2030

                        Koerad

                        –

                        –

                        370

               (1)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/198, 13. veebruar 2020, millega kehtestatakse Euroopa Parlamendi ja nõukogu määruse (EL) nr 251/2014 rakenduseeskirjad seoses aromatiseeritud veinitoodete sektoris kaitstud geograafiliste tähiste registri loomise ja olemasolevate geograafiliste tähiste kandmisega kõnealusesse registrisse

text:
                  14.2.2020

                  ET

                  Euroopa Liidu Teataja

                  L 42/8

         KOMISJONI RAKENDUSMÄÄRUS (EL) 2020/198,
         13. veebruar 2020,
         millega kehtestatakse Euroopa Parlamendi ja nõukogu määruse (EL) nr 251/2014 rakenduseeskirjad seoses aromatiseeritud veinitoodete sektoris kaitstud geograafiliste tähiste registri loomise ja olemasolevate geograafiliste tähiste kandmisega kõnealusesse registrisse
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. veebruari 2014. aasta määrust (EL) nr 251/2014 aromatiseeritud veinitoodete määratlemise, kirjeldamise, esitlemise, märgistamise ja geograafiliste tähiste kaitse kohta ning nõukogu määruse (EMÜ) nr 1601/91 kehtetuks tunnistamise kohta, (1) eriti selle artiklit 21 ning artikli 26 lõikeid 1 ja 3,
         ning arvestades järgmist:

                     (1)

                     Nõukogu määruse (EMÜ) nr 1601/91 (2) II lisas on esitatud kõnealuse määruse alusel kaitstud aromatiseeritud veinitoodete geograafiliste tähiste loetelu. Määrus (EMÜ) nr 1601/91 on tühistatud ja asendatud määrusega (EL) nr 251/2014. Määruse (EL) nr 251/2014 III peatükis on sätestatud geograafiliste tähiste kaitse eeskirjad aromatiseeritud veinide sektoris. Kõnealuse peatükiga antakse komisjonile ka õigus võtta muu hulgas vastu rakendusakte, et luua kõnealuse määruse alusel kaitstud aromatiseeritud veinitoodete geograafiliste tähiste üldsusele kättesaadav elektrooniline register ja seda hallata. Registrit tuleks pidada komisjoni veebisaidil.

                     (2)

                     Vastavalt määruse (EL) nr 251/2014 artikli 26 lõikele 1 on aromatiseeritud veinitoodete olemasolevad geograafilised tähised, mis on loetletud määruse (EMÜ) nr 1601/91 II lisas või mis on liikmesriigile esitatud ja selle liikmesriigi poolt enne 27. märtsi 2014 heaks kiidetud, võetud geograafiliste tähistena automaatselt kõnealuse määruse kohase kaitse alla. Vastavalt kõnealuse määruse artikli 26 lõikele 3 tuleks registrist siiski välja jätta olemasolevad geograafilised tähised, mille kohta asjaomane liikmesriik ei ole komisjonile 28. märtsiks 2017 esitanud tehnilist toimikut ja riigisisest otsust heakskiitmise kohta.

                     (3)

                     Komisjon sai 28. märtsiks 2017 tehnilise toimiku ja riigisisese heakskiitmise otsuse määruse (EMÜ) nr 1601/91 II lisas loetletud järgmiste aromatiseeritud veinitoodete olemasolevate geograafiliste tähiste kohta: „Nürnberger Glühwein“ (17. märtsil 2017), „Samoborski bermet“ (23. märtsil 2017), „Thüringer Glühwein“ (17. märtsil 2017) ja „Vermut di Torino“ või „Vermouth di Torino“ (24. märtsil 2017).

                     (4)

                     Hispaania kiitis 6. juulil 2011 heaks geograafilise tähise „Vino Naranja del Condado de Huelva“. Komisjon sai asjaomase tehnilise toimiku ja riigisisese heakskiitmise otsuse kätte 14. märtsil 2017.

                     (5)

                     Komisjon hindas olemasolevaid geograafilisi tähiseid „Nürnberger Glühwein“, „Samoborski bermet“, „Thüringer Glühwein“, „Vermut di Torino“ või „Vermouth di Torino“ ja „Vino Naranja del Condado de Huelva“ ning jõudis järeldusele, et need vastavad määruse (EL) nr 251/2014 artikli 2 punktis 3 sätestatud geograafilise tähise määratlusele.

                     (6)

                     Seepärast tuleks olemasolevad geograafilised tähised „Nürnberger Glühwein“, „Samoborski bermet“, „Thüringer Glühwein“, „Vermut di Torino“ või „Vermouth di Torino“ ja „Vino Naranja del Condado de Huelva“ registreerida määruse (EL) nr 251/2014 kohaselt kaitstud aromatiseeritud veinitoodete geograafiliste tähistena.

                     (7)

                     Komisjonile ei ole esitatud tehnilist toimikut ega riigisisest otsust olemasoleva geograafilise tähise „Vermouth de Chambéry“ heakskiitmise kohta. Seepärast on olemasolev geograafiline tähis „Vermouth de Chambéry“ alates 29. märtsist 2017 kaitse alt välja arvatud. Kuna register ei ole veel loodud, peaks komisjon hoiduma nimetuse „Vermouth de Chambéry“ registrisse kandmisest.

                     (8)

                     Selguse huvides ja taotlejate palvel tuleks määruse (EMÜ) nr 1601/91 II lisas esitatud Itaalia olemasoleva geograafilise tähise nimetus „Vermouth di Torino“ või „Vermut di Torino“ olenevalt määruse keeleversioonist kanda registrisse nimetusega „Vermut di Torino“ / „Vermouth di Torino“,

               ON VASTU VÕTNUD KÄESOLEVA MÄÄRUSE:

            Artikkel 1
            Register

               1.   Digitaalse süsteemi abil luuakse määruse (EL) nr 251/2014 artiklis 21 osutatud aromatiseeritud veinitoodete geograafiliste tähiste elektrooniline register (edaspidi „register“), mille komisjon teeb üldsusele kättesaadavaks.

               2.   Registris loetletakse määruse (EL) nr 251/2014 kohaselt geograafiliste tähistena kaitstud aromatiseeritud veinitoodete nimetus(ed).

            Artikkel 2
            Olemasolevad geograafilised tähised
            Määruse (EL) nr 251/2014 kohaselt kaitstud geograafiliste tähistena on kantud registrisse järgmised olemasolevad geograafilised tähised:

                        a)

                        „Nürnberger Glühwein“;

                        b)

                        „Samoborski bermet“;

                        c)

                        „Thüringer Glühwein“;

                        d)

                        „Vermut di Torino“ / „Vermouth di Torino“;

                        e)

                        „Vino Naranja del Condado de Huelva“.

            Artikkel 3
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. veebruar 2020

                  Komisjoni nimel

                  President

               Ursula VON DER LEYEN

            (1)  ELT L 84, 20.3.2014, lk 14.

            (2)  Nõukogu 10. juuni 1991. aasta määrus (EMÜ) nr 1601/91, millega sätestatakse aromatiseeritud veinide, aromatiseeritud veinijookide ja aromatiseeritud veinikokteilide määratlemise, kirjeldamise ja esitlemise üldeeskirjad (EÜT L 149, 14.6.1991, lk 1).


title: Komisjoni Rakendusmäärus (EL) 2020/199, 13. veebruar 2020, millega kehtestatakse Egiptusest pärit klaasfilamentkiust toodete impordi registreerimise nõue

text:
                  14.2.2020

                  ET

                  Euroopa Liidu Teataja

                  L 42/10

         KOMISJONI RAKENDUSMÄÄRUS (EL) 2020/199,
         13. veebruar 2020,
         millega kehtestatakse Egiptusest pärit klaasfilamentkiust toodete impordi registreerimise nõue
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed (1) (edaspidi „alusmäärus“), ning eriti selle artikli 24 lõiget 5a,
         olles teavitanud liikmesriike
         ning arvestades järgmist:

                     (1)

                     7. juunil 2019 avaldas Euroopa Komisjon (edaspidi „komisjon“) Euroopa Liidu Teatajas teate (2) (edaspidi „algatamisteade“) subsiidiumivastase menetluse algatamise kohta Egiptusest pärit klaasfilamentkiust toodete liitu suunatud impordi suhtes.

                     (2)

                     Seda tehti pärast seda, kui Euroopa klaasfilamentkiu tootjate ühendus APFE (edaspidi „kaebuse esitaja“) oli 24. aprillil 2019. aastal esitanud kaebuse tootjate nimel, kelle toodang moodustab üle 25 % teatavate klaaskiudtoodete kogutoodangust liidus.

                     (3)

                     Käesolev subsiidiumivastane uurimine järgneb 3. mail 2019 algatatud eraldiseisvale uurimisele, mille komisjon viis läbi, et uurida kahjustava dumpingu olemasolu seoses sama tootega, kuid mis on pärit Egiptusest ja Bahreinist (3).

                     (4)

                     Subsideerimise ja kahju uurimine hõlmab ajavahemikku 1. aprillist 2018 kuni 31. märtsini 2019 (edaspidi „uurimisperiood“). Kahju hindamise seisukohast oluliste suundumuste uurimine hõlmab ajavahemikku 1. jaanuarist 2016 kuni uurimisperioodi lõpuni (edaspidi „vaatlusalune periood“).

               1.   Registreerimisele kuuluv toode

                     (5)

                     Registreerimisele kuuluv toode (edaspidi „vaatlusalune toode“) on kuni 50 mm pikkused tükeldatud klaaskiud (edaspidi „tükeldatud kiud“), klaaskiust heie (välja arvatud klaaskiust heie, mida on immutatud ja mille pinda on töödeldud ning mille põletuskadu on üle 3 %, nagu on kindlaks määratud ISO standardiga 1887) (edaspidi „heie“) ning klaasfilamentkiust matid, v.a klaasvillast matid (edaspidi „matid“), mis on pärit Egiptusest ja mis kuuluvad praegu CN-koodide 7019 11 00, ex 7019 12 00, 7019 31 00 (TARICi koodid 7019120022, 7019120025, 7019120026 ja 7019120039) alla. Vaatlusalust toodet nimetatakse tugevduskiuks või „GFR“ (ingl k glass fibre reinforcements).

               2.   Registreerimise alused

                     (6)

                     Vastavalt alusmääruse artikli 24 lõikele 5a peab komisjon andma tolliasutustele korralduse võtta vajalikud meetmed impordi registreerimiseks artikli 29a kohase eelavalikustamise perioodil, et edaspidi saaks kõnealuse impordi suhtes registreerimise kuupäevast alates meetmeid kohaldada, välja arvatud juhul, kui komisjonil on piisavalt tõendeid selle kohta, et alusmääruse artikli 16 lõike 4 punkti c või artikli 16 lõike 4 punkti d kohased nõuded ei ole täidetud.

                     (7)

                     Seepärast analüüsis komisjon alusmääruse artikli 16 lõike 4 punktide c ja d nõudeid seoses sellega, kas import tuleks eelavalikustamise perioodil registreerida.

                     (8)

                     Nende artiklite kohaselt peab komisjon uurima:

                                 —

                                 kas kõnealuse subsideeritud toote puhul esineb kriitilisi asjaolusid, mille puhul tasakaalustatavast subsiidiumist kasu saava toote massiline import on suhteliselt lühikese aja jooksul tekitanud raskesti heastatavat kahju, ning

                                 —

                                 kas sellise kahju kordumise vältimiseks peetakse vajalikuks määrata sellele impordile tagasiulatuvalt tasakaalustav tollimaks.

               2.1.   Tasakaalustatavatest subsiidiumidest kasu saav toode

                     (9)

                     Seoses subsideerimisega on komisjonil praeguses etapis olemas piisavad tõendid, et Egiptusest pärit vaatlusaluse toote eksporti subsideeritakse ja et Egiptuses asuv eksportiv tootja Jushi sai uurimisperioodil neid subsiidiume.

                     (10)

                     Kaebuses on esitatud muu hulgas järgmised väidetavad subsideerimisviisid:

                                 —

                                 otsene raha ülekandmine;

                                 —

                                 valitsuse saamata või kogumata jäänud tulu ning

                                 —

                                 tegelikust maksumusest väiksema tasu eest pakutavad riiklikud kaubatarned või teenused.

                     (11)

                     Nagu algatamisteates märgitud, väitis kaebuse esitaja, et kõnealused meetmed on subsiidiumid, kuna nendega kaasneb Egiptuse valitsuse (sealhulgas ametiasutuste) rahaline toetus ning kasu vaatlusaluse toote eksportivale tootjale. Väidetavalt on need meetmed suunatud teatavatele ettevõtetele või tootmisharudele või ettevõtete rühmale ja/või sõltuvad eksporditegevusest, ning on seega konkreetsed ja tasakaalustatavad.

                     (12)

                     Tõendusmaterjal subsideerimise kohta tehti kättesaadavaks kaebuse avalikus versioonis ja seda analüüsiti edasi piisavaid tõendeid käsitlevas seletuskirjas.

                     (13)

                     Seepärast on komisjonil praeguses etapis piisavad tõendid, mis kalduvad osutama sellele, et vaatlusaluse toote eksport saab kasu tasakaalustatavatest subsiidiumidest.

               2.2.   GFRi massiline import Egiptusest suhteliselt lühikese ajavahemiku jooksul

                     (14)

                     Väljavõte andmebaasist Surveillance 2 näitab koos kaebuse esitaja 2015. aasta andmetega Egiptusest pärit GFRi massilist importi ajavahemikus 2015–2018. Impordi kogus on sel ajavahemikul suurenenud 200 % ja selle turuosa on kasvanud 2015. aasta 4,6 %-lt 12,8 %-le 2018. aastal.

                     (15)

                     Võttes arvesse uuemaid andmeid, näitab allpool esitatud graafik Egiptusest imporditud GFRi kogust ajavahemikul 2016. aasta jaanuarist kuni 2019. aasta septembrini kvartali kohta. See hõlmab vaatlusaluste perioodi (2016. aasta esimene kvartal kuni 2019. aasta esimene kvartal) ja kaht kvartalit pärast uurimisperioodi (2019. aasta teine ja kolmas kvartal).

                     (16)

                     Vaatlusalusel perioodil esineb märkimisväärne 130 % kasv – 2016. aasta esimese kvartali napilt rohkem kui 14 000 tonnilt 32 000 tonnile 2019. esimeses kvartalis –, mis tähendab turuosa suurenemist 5 %-lt 14 %-le.

                     (17)

                     Kuna põhjenduses 3 nimetatud eraldiseisev dumpinguvastane uurimine käsitleb sama toote importi, mis on muu hulgas pärit Egiptusest, võib selle algatamine juba olla mõjutanud praeguse probleemiga seotud hinnatavaid kaubavoogusid. Seega käsitatakse selle uurimise algatamise kuupäeva, st 3. maid 2019, impordi arengu hindamiseks algatamisjärgse perioodi algusena.

                     (18)

                     Egiptusest pärit impordi analüüsimine algatamisjärgse perioodi vältel ei viita sellele, et massiline import oleks peatunud, vaid pigem sellele, et see on püsinud samal või kõrgemal tasemel:

                                 Egiptusest pärit impordi kogused (tonnides)

                                 Kuu keskmine (uurimisperioodil)

                                 Pärast algatamist kokku (*1)

                                 Sama periood uurimisperioodil kokku (*2)

                                 Kuu keskmine (pärast algatamist)

                                 Erinevus
                                 Sama periood uurimisperioodil – pärast algatamist (kokku)

                                 Erinevus
                                 Kokku uurimisperioodil – pärast algatamist (kuu keskmine)

                                 Egiptus

                                 12 014

                                 91 319

                                 92 286

                                 13 045

                                 -1 %

                                 +9 %

                                    Allikas: andmebaas Surveillance 2.

                     (19)

                     Arvestades uurimisperioodi ja sellele järgnevat aega, oli kuu keskmine import 2019. aasta maist novembrini 9 % suurem kui uurimisperioodil.

                     (20)

                     Liitu imporditud, Egiptusest pärit GFRi üldkogus oli 2019. aasta maist novembrini peaaegu samal tasemel kui 2018. aasta samal perioodil imporditud üldkogus.

                     (21)

                     Eespool esitatud analüüsi põhjal järeldas komisjon, et Egiptusest on toimunud massiline importimine. Kõnealused kogused koos turuosa suurenemisega kogu vaatlusaluse perioodi jooksul kujutavad endast massilist importi suhteliselt lühikese aja jooksul alusmääruse artikli 16 lõike 4 tähenduses.

                     (22)

                     Tegelikult langes impordi suurenemine kokku sama vaatlusaluse toote dumpinguvastase uurimise algatamisega, järgnedes vähenevale ja stabiilsemale impordisuundumusele kahes eelnenud kvartalis. Selle põhjuseks võivad olla vaatlusaluse toote suhtes kehtivad võimalikud kaitsemeetmed.

               2.3.   Kriitilised asjaolud ja raskesti heastatav kahju

                     (23)

                     Kaebus sisaldab piisavaid tõendeid, et liidu tootmisharu kannatab Egiptusest pärit impordi tõttu olulist kahju, mida on raske heastada ja mis kujutab endast kriitilist asjaolu.

                     (24)

                     Jushi Egiptusest pärit import ELi on oluliselt suurenenud alates 2015. aastast, mil komisjon leidis, et liidu tootmisharu ei ole kahjustatud (4).

                     (25)

                     Komisjonil on piisavalt tõendeid selle kohta, et eksportivate tootjate subsideerimine põhjustab liidu tootmisharule olulist kahju, mida on raske heastada. Need tõendid koosnevad üksikasjalikest andmetest, mis on esitatud kaebuses, milles käsitletakse alusmääruse artikli 8 lõikes 4 sätestatud peamisi kahjutegureid.

                     (26)

                     Tõenditeks selliste asjaolude kohta on liidu tootmisharu olukorra kiire halvenemine, mida iseloomustas kasumi vähenemine tipptasemelt 13 % 2016. aastal 4,6 %-ni 2018. aastal, samuti turuosa 11 protsendipunktiline kaotus samal perioodil (2016–2018).

                     (27)

                     Selline olukorra halvenemine langes kokku Egiptusest pärit impordi mahu suurenemisega, nagu näidatud eespool esitatud graafikus, ja selle keskmise impordihinna langusega, nagu kirjeldatud allpool.

                     (28)

                     Komisjon leidis, et Egiptusest pärit GFRi keskmine ühikuhind on langenud 2016. aasta esimese kvartali 1 007 eurolt tonni kohta uurimisperioodil 904 eurole tonni kohta. Pärast dumpinguvastase menetluse algatamist Egiptusest pärit sama toote suhtes on ühikuhind ajavahemikus 2019. aasta maist 2019. aasta novembrini jätkuvalt langenud ning on keskmiselt 884 eurot tonni kohta.

                     (29)

                     Kaebuse kohaselt aastaks 2018 lõi Egiptusest pärit import liidu tootmisharu hinnad 16 % võrra märkimisväärselt alla.

                     (30)

                     Lisaks hindas komisjon, kas kahju, mida kanti, on raskesti heastatav. Arvestades, et mõnel GFRi kasutajal on oma tarnijate sertifitseerimiseks kauakestvad menetlused, on ebatõenäoline, et nad tulevad lühikeses või isegi keskpikas perspektiivis tagasi liidu tootja juurde, kui nad on juba üle läinud Hiina või Egiptuse tarnijale. Selline turuosa jäädava kaotamise või sissetuleku vähenemise oht kujutab endast kahju, mida on raske heastada.

                     (31)

                     Seepärast järeldas komisjon, et esitatud tõendid näitavad, et liidu tootmisharu kannatab raskesti heastatavat kahju ja et asjaolud on kriitilised.

               2.4.   Kahju kordumise välistamine

                     (32)

                     Võttes arvesse punktis 2.3 esitatud kaalutlusi, pidas komisjon vajalikuks teha ettevalmistusi meetmete võimalikuks tagasiulatuvaks kohaldamiseks ja kehtestada sellise korduva kahju vältimiseks registreerimisnõue. Uurimisperioodijärgsed turutingimused kalduvad tõepoolest kinnitama, et liidu tootmisharu olukord halveneb madala hinnaga subsideeritud impordi märkimisväärse suurenemise tõttu.

               2.5.   Järeldus

                     (33)

                     Eespool kirjeldatut arvesse võttes leidis komisjon, et puuduvad kindlad tõendid selle kohta, et vaatlusaluse toote impordi registreerimine eelavalikustamise perioodi jooksul ei ole käesoleva juhtumi puhul õigustatud.

                     (34)

                     Seega hakkab komisjon alusmääruse artikli 24 lõike 5a kohaselt registreerima asjaomase toote importi eelavalikustamise perioodil.

               3.   Tulevased kohustused registreeritud impordi puhul

                     (35)

                     Vastavalt alusmääruse artikli 24 lõikele 5a tuleb vaatlusaluse toote import registreerida alusmääruse artikli 29a kohasel eelavalikustamise perioodil.

                     (36)

                     Kõik edaspidised kohustused tuleneksid subsiidiumivastase uurimise lõplikest tulemustest. Uurimise praeguses etapis ei ole subsiidiumisumma suurust Egiptuses veel võimalik hinnata. Kaebuses ei esitata täpset hinnangut subsideerimise summa kohta, mida tuleks tavaliselt kasutada tasakaalustavate tollimaksude kehtestamise alusena. Kaebus sisaldab ainult hinnangulist kahju kõrvaldamist võimaldavat taset, mis on 2018. aasta puhul 22 %.

                     (37)

                     Vastavalt alusmääruse artikli 15 lõike 1 neljandale lõigule oleks see hinnanguline kohustuse summa asjakohane ainult juhul, kui tasakaalustatavate subsiidiumide summal põhinev tollimaks oleks suurem, ja komisjon järeldab selgelt, et sellise suurema tollimaksu kehtestamine ei ole liidu huvides.

               4.   Isikuandmete töötlemine

                     (38)

                     Registreerimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725, (5)

               ON VASTU VÕTNUD KÄESOLEVA MÄÄRUSE:

            Artikkel 1

               1.   Tolliasutusi kohustatakse määruse (EL) 2016/1037 artikli 24 lõike 5a kohaselt võtma asjakohased meetmed, et registreerida liitu imporditavad kuni 50 mm pikkused tükeldatud klaaskiud, klaaskiust heie (välja arvatud klaaskiust heie, mida on immutatud ja mille pinda on töödeldud ning mille põletuskadu on üle 3 %, nagu on kindlaks määratud ISO standardiga 1887) ning klaasfilamentkiust matid, v.a klaasvillast matid, ja mis kuuluvad praegu CN-koodide 7019 11 00, ex 7019 12 00, 7019 31 00 (TARICi koodid 7019120022, 7019120025, 7019120026 ja 7019120039) alla ning on pärit Egiptusest.

               2.   Registreerimine aegub kolme nädala möödumisel käesoleva määruse jõustumise kuupäevast.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. veebruar 2020

                  Komisjoni nimel

                  President

               Ursula VON DER LEYEN

            (1)  ELT L 176, 30.6.2016, lk 55.

            (2)  ELT C 192, 7.6.2019, lk 30.

            (3)  Teade Bahreinist ja Egiptusest pärit klaasfilamentkiust toodete importi käsitleva dumpinguvastase menetluse algatamise kohta (ELT C 151, 3.5.2019, lk 4).

            (*1)  2019. aasta maist novembrini.

            (*2)  2018. aasta maist novembrini.

            (4)  Komisjoni 24. aprilli 2017. aasta rakendusmäärus (EL) 2017/724, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist teatavate Hiina Rahvavabariigist pärit klaasfilamentkiust toodete impordi suhtes lõplik dumpinguvastane tollimaks (ELT L 107, 25.4.2017, lk 4).

            (5)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).


title: Komisjoni rakendusmäärus (EL) 2020/420, 16. märts 2020, millega parandatakse määruse (EL) 2016/919 (Euroopa Liidu raudteesüsteemi juhtkäskude ja signaalimise allsüsteemide koostalitluse tehnilise kirjelduse kohta) saksakeelset versiooni (EMPs kohaldatav tekst)

text:
                  20.3.2020

                  ET

                  Euroopa Liidu Teataja

                  L 84/5

         KOMISJONI RAKENDUSMÄÄRUS (EL) 2020/420,
         16. märts 2020,
         millega parandatakse määruse (EL) 2016/919 (Euroopa Liidu raudteesüsteemi juhtkäskude ja signaalimise allsüsteemide koostalitluse tehnilise kirjelduse kohta) saksakeelset versiooni
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. mai 2016. aasta direktiivi (EL) 2016/797 Euroopa Liidu raudteesüsteemi koostalitluse kohta, (1) eriti selle artikli 5 lõiget 11,
         ning arvestades järgmist:

                     (1)

                     Komisjoni määruse (EL) 2016/919 (2) saksakeelse versiooni lisa punkti 7.4.2.3 alapunktis 2 on viga, mis on seotud üleminekuperioodi kohaldamise tingimustega.

                     (2)

                     Seetõttu tuleks määruse (EL) 2016/919 saksakeelset versiooni vastavalt parandada. Muukeelsetes versioonides ei ole vaja parandusi teha.

                     (3)

                     Lisa punkti 7.4.2.3 alapunktis 2 esineva vea tõttu seatakse ettevõtjatele tarbetuid piiravaid nõudeid raudteeveeremi turule laskmise suhtes. 16. juunist 2019 kuni 31. detsembrini 2020 peaks olema võimalik anda teatavatel tingimustel turule laskmise luba sellistele veeremiüksustele, mis vastavad määruse (EL) 2016/919 lisa lisa A tabelis A2 osutatud tehniliste kirjelduste kogumikule nr 1. Tingimuseks peaks olema, et veeremiüksustele antakse luba vastavalt veeremiüksuse tüübile, millele anti luba enne 1. jaanuari 2019 määruse (EL) 2016/919 lisa lisa A tabelis A2 osutatud tehniliste kirjelduste kogumikule nr 1 vastavuse alusel. Seepärast tuleks saksakeelset versiooni tagasiulatuvalt parandada.

                     (4)

                     Käesoleva määrusega ette nähtud meetmed on kooskõlas direktiivi (EL) 2016/797 artikli 51 lõike 1 alusel moodustatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               (ei puuduta eestikeelset versiooni)

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 16. juunist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. märts 2020

                  Komisjoni nimel

                  eesistuja

               Ursula VON DER LEYEN

            (1)  ELT L 138, 26.5.2016, lk 44.

            (2)  Komisjoni 27. mai 2016. aasta määrus (EL) 2016/919 Euroopa Liidu raudteesüsteemi juhtkäskude ja signaalimise allsüsteemide koostalitluse tehnilise kirjelduse kohta (ELT L 158, 15.6.2016, lk 1).